Tiigriraud on üks Tiigrisilma vormidest, mis on kombineeritud mineraal tavalisest ehk kuldsest Tiigrisilmast, võimsast kaitsvast Hematiidist ja äärmiselt tugeva energialaenguga Punasest Jaspisest. Seega Tiigriraud omab kõigi nende kolme kristalli põhiomaduste kombinatsiooni, milleks on energia kaitse ja energia andmine. Tiigriraud sobib kõigile, kes tunnevad, et nad ei suuda iseenda elu üle kontrolli saavutada või ei suuda end äärmiselt ülevoolavate ja jõuliste inimeste eest kaitsta. Tiigriraua kandmine talismanina on kõige võimsam siis, kui seda kannab mees. Meestele mõjub Tiigriraud paremini, kuna see kristall kannab endaga kaasas meesenergiat.
#000001
- Kui esineb suhteprobleeme, siis hoia Tiigrirauda igapäevaselt enda lähedal. Tiigriraud on kristall, mis aitab suhtealaseid probleeme lahendada ja neid õige suhtumisega vältida. Tegemist on kristalliga, mis aitab nõrka suhet koos hoida, minevikus tehtud vigu andestada ja edaspidiseid vigu vältida. See on suhetetervendaja-kristall, mis annab sulle võimaluse üles ehitada suhe ka kõige raskemas situatsioonis.
#000002
- Tiigriraud on heade ideede kristall, aidates jõuda vägevate mõteteni, mis võivad sinu ellu edu ja õnne tuua. Selles kristallis on Tiigrisilma, mis sümboliseerib head õnne, küllust ja rikkust. Selles on ka Hematiiti, mis aitab õigeid otsuseid langetada ja vältida endale kahjulike sammude tegemist. See on kristall, millelt on sul palju kasu saada kui soovid midagi ise luua. Kanna seda enda õnnetalismanina.
#000003
- Hoia Tiigrirauda enda lähedal kui oled tundlik ebakindlusele. Tegemist on kristalliga, mis aitab sul olla enesekindel ka sellistes olukordades, kus keegi teine sulle seda põhjustab. Tiigriraud on ennekõike kasulik kui sa oled tihtipeale ebakindel ning aitab inimese seest välja juurida selle tunde, mille on põhjustanud näiteks minevikus mõni intsident, lapsepõlves tähelepanupuudus või pidev mahategemine enda perekonna või kellegi teise poolt. Tiigriraud aitab alateadvust tervendada - seda osa sinus, mis vallandab ebakindluse. Kui see on sinu jaoks probleem ja soovid end aidata, siis lase Tiigriraual enda sees energiad paika loksutada.
#000004
Tiigriraud on see kristall, millest vee-eliksiire ei valmistata, kuna selles on metalle. Kristallid, mille sees on metalliühendeid, nendest kristallidest ei ole soovitatav tervendaval eesmärgil kristallivett teha.
#000007